section_heading: Radnja
paragraph_text: Dr. Melfi kasnije sanja kako kupuje sok na automatu, koji je smješten nasred njezina ureda, te ga plaća makaronima. Nakon što je ubacila makaron u otvor za kovanice, ona gurne ruku u automat kako bi uzela sok, ali joj ruka zapne u automatu. Zarobljena, sanja velikog rotvajlera koji ju preplaši, ali zatim ugleda svoga silovatelja koji dolazi da je ponovno napadne. Dok on polako prelazi rukom preko njezine noge pa pod suknju, Rossija napadne pas, napadajući ga dok on preklinje za život. Kad se probudila, Melfi osjeti olakšanje. Kasnije opisuje san svojem terapeutu, dr. Elliotu Kupferbergu, i shvaća njegovo značenje: veliki pas koji ju je štitio zapravo je bio Tony Soprano —- netko tko bi se mogao osvetiti u njezino ime. Međutim, Melfi uvjerava Kupferberga da, čak i kad ju je pravosudni sustav iznevjerio, ne namjerava tražiti nečiju pomoć u svrhu osvete, iako spominje kako joj gledanje čovjeka u snu kako pati priuštilo mnogo zadovoljstva.